CELEX: 32018D0501
Language: et
Date: 2018-03-22 00:00:00
Title: Komisjoni rakendusotsus (EL) 2018/501, 22. märts 2018, Omaani Sultaniriigi tunnustamise kohta vastavalt Euroopa Parlamendi ja nõukogu direktiivile 2008/106/EÜ seoses meremeeste väljaõppe- ja diplomeerimissüsteemidega (teatavaks tehtud numbri C(2018) 1640 all) (EMPs kohaldatav tekst )

26.3.2018   
            
            
               ET
            
            
               Euroopa Liidu Teataja
            
            
               L 82/15
            
         KOMISJONI RAKENDUSOTSUS (EL) 2018/501,
   22. märts 2018,
   Omaani Sultaniriigi tunnustamise kohta vastavalt Euroopa Parlamendi ja nõukogu direktiivile 2008/106/EÜ seoses meremeeste väljaõppe- ja diplomeerimissüsteemidega
   
      
         (teatavaks tehtud numbri C(2018) 1640 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 19. novembri 2008. aasta direktiivi 2008/106/EÜ meremeeste väljaõppe miinimumtaseme kohta, (1) eriti selle artikli 19 lõiget 3,
   ning arvestades järgmist:
   
               (1)
            
            
               Direktiivi 2008/106/EÜ kohaselt võivad liikmesriigid otsustada, et tunnustavad kolmandate riikide poolt meremeestele välja antud asjakohaseid pädevus- või kutsetunnistusi, kinnitades need tingimusel, et komisjon on asjaomast kolmandat riiki tunnustanud. Kõnealused kolmandad riigid peavad täitma kõiki nõudeid, mis on kehtestatud Rahvusvahelise Mereorganisatsiooni 1978. aasta meremeeste väljaõppe, diplomeerimise ja vahiteenistuse aluste rahvusvahelises konventsioonis (edaspidi „STCW konventsioon“).
            
         
               (2)
            
            
               19. augusti 2015. aasta kirjas taotlesid Madalmaad Omaani Sultaniriigi tunnustamist. Pärast kõnealuse taotluse saamist võttis komisjon Omaani ametiasutustega ühendust sooviga hinnata Omaani vastavaid väljaõppe- ja diplomeerimissüsteeme, et kontrollida, kas Omaani Sultaniriik täidab STCW konventsiooni nõudeid ja kas meremeeste tunnistustega seotud pettuse vältimiseks on võetud asjakohased meetmed. Selgitati, et hindamisel võetakse arvesse tulemusi, mida Euroopa Meresõiduohutuse Ameti (edaspidi „amet“) eksperdid on saanud faktide kontrollimise käigus.
            
         
               (3)
            
            
               Fakte kontrolliti 2016. aasta augustis ja selle käigus tehti kindlaks mitu valdkonda, millega Omaani ametiasutustel oli vaja nõuetekohaselt tegeleda, sealhulgas kvaliteedijuhtimise menetluste, õppekavade heakskiitmise ja Omaani rahvusvahelise merenduskolledži (IMCO) tegevusega seotud puudused. 2017. aasta jaanuaris esitasid Omaani ametiasutused vabatahtliku parandusmeetmete kava.
            
         
               (4)
            
            
               Komisjon hindas Omaani Sultaniriigi väljaõppe- ja diplomeerimissüsteeme kontrollimise tulemuste ja vabatahtliku parandusmeetmete kava alusel. 2017. aasta mais esitas komisjon Omaani ametiasutustele hindamisaruande, milles järeldati, et vabatahtliku parandusmeetmete kava alusel lahendati kõik puudused, välja arvatud kaks puudust, mis seondusid IMCO õppekava heakskiitmise menetluse ja sama õppeasutuse ohutusõppe hoone ehituse lõpetamisega.
            
         
               (5)
            
            
               2017. aasta juulis esitasid Omaani ametiasutused nende probleemide lahendamiseks täiendavad parandusmeetmed.
            
         
               (6)
            
            
               Kogu kättesaadava teabe põhjal järeldas komisjon, et Omaani ametiasutused on võtnud meetmeid, et viia Omaani meremeeste väljaõppe- ja diplomeerimissüsteemid vastavusse STCW konventsiooni nõuetega.
            
         
               (7)
            
            
               Hindamise lõpptulemustest nähtub, et Omaani Sultaniriik täidab STCW konventsiooni nõudeid, on lahendanud kõik kindlakstehtud puudused ja on võtnud asjakohased meetmed meremeeste tunnistustega seotud pettuse vältimiseks.
            
         
               (8)
            
            
               Liikmesriikidele esitati aruanne hindamise tulemuste kohta.
            
         
               (9)
            
            
               Käesoleva otsusega ette nähtud meede on kooskõlas laevade põhjustatud merereostuse vältimise ja meresõiduohutuse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 2008/106/EÜ artikli 19 kohaldamisel tunnustatakse Omaani Sultaniriiki seoses meremeeste väljaõppe ja diplomeerimise süsteemidega.
   Artikkel 2
   Käesolev otsus on adresseeritud liikmesriikidele.
   
      Brüssel, 22. märts 2018
      
         
            Komisjoni nimel
         
         
            komisjoni liige
         
         Violeta BULC
      
   
   
      (1)  ELT L 323, 3.12.2008, lk 33.